แม่ “น้องไตตั้น” น้องเล็ก “ทีมหมูป่าฯ” หลั่งน้ำตา เผยลูกชายฝันเป็นนักบอลอาชีพ!
แม่ "น้องไตตั้น" น้องเล็ก "ทีมหมูป่าฯ" หลั่งน้ำตา เผยลูกชายฝันเป็นนักบอลอาชีพ!
3 ก.ค. 2561

ผู้สื่อข่าวรายงานว่า นายธนาวุฒิ วิบูลย์รุ่งเรือง บิดา ด.ช.ชนินทร์ วิบูลย์รุ่งเรือง หรือน้องไตตั้น อายุ 11 ปี หนึ่งในสมาชิกทีมหมูป่าอะคาเดมี เปิดเผยความรู้สึกผ่านสถานีโทรทัศน์สปริงนิวส์ ทีวีดิจิตัลช่อง 19 ภายหลังทราบการแถลงข่าวจากผู้ว่าราชการจังหวัดเชียงรายว่าพบทั้ง 13 แล้ว ว่า ตนรู้สึกดีใจเป็นอย่างมาก และอยากขอบคุณเจ้าหน้าที่ทุกนาย ที่ช่วยเหลือเด็กๆทั้ง 13 คนออกมาได้
ขณะนี้เจ้าหน้าที่ยังไม่ได้บอกให้เตรียมตัวใดๆ ตนยังคงรอปฏิบัติการกู้ภัยของเจ้าหน้าที่ จนกว่าจะสามารถนำเด็กๆทั้ง 13 คนออกมาได้อย่างปลอดภัย
พร้อมกันนี้ นายธนาวุฒิเผยบุตรชายมีความฝันอยากเป็นนักฟุตบอลมืออาชีพ ขณะที่คุณแม่ของน้องไตตั้น ดีใจจนกลั้นน้ำตาไว้ไม่อยู่ ส่วนบรรดาญาติๆเมื่อทราบข่าวต่างก็เปล่งเสียงร้องดีใจกันเป็นอย่างมาก
ทั้งนี้ ผู้สื่อข่าวรายงาน “น้องไตตั้น” เป็นสมาชิกทีม “หมูป่าอคาเดมี่” ที่มีอายุน้อยสุดเพียง 11 ปีเท่านั้น